b'\n_START_ARTICLE_\nBojan Schwentner\n_START_SECTION_\n\xc5\xbdivljenjepis\n_START_PARAGRAPH_\nNjegov o\xc4\x8de Ven\xc4\x8deslav je bil glasbenik (v Ansamblu Jo\xc5\xbeeta Kreseta) in tudi prijavil ve\xc4\x8d patentov v Tovarni avtomobilov Maribor. Mama Olga mu je, ko je bil star dvanajst let, od\xc5\xa1la na delo v tujino. Pri dveh letih je dobil \xc5\xa1e sestro Brigito._NEWLINE_Do enajstega leta starosti so z dru\xc5\xbeino \xc5\xbeiveli na Studencih, nato pa so se preselili v blok v Maribor._NEWLINE_Po kon\xc4\x8dani osnovni \xc5\xa1oli Slavka \xc5\xa0landra se je najprej zaposlil kot trgovec z elekrotehniko v takratni trgovini Jugotehnika. Ker pa o\xc4\x8de ni mogel pre\xc5\xbeivljati obeh otrok, je pri petnajstih letih od\xc5\xa1el na delo v tovarno Siemens v Munchen, kjer je delala tudi njegova mama. Po \xc5\xa1estih mesecih dela v Siemensu je od\xc5\xa1el nazaj v domovino in tam kon\xc4\x8dal srednjo elektrotehni\xc5\xa1ko \xc5\xa1olo. Vojsko je kot TT mehani\xc4\x8dar odslu\xc5\xbeil v Ljubljani in Ajdov\xc5\xa1\xc4\x8dini. Delal je kot elektrotehnik in ra\xc4\x8dunalni\xc5\xa1ki tehnik na Ekonomskem centru v Mariboru._NEWLINE_Z literaturo se je za\xc4\x8del resneje ukvarjati leta 1989 in se je vklju\xc4\x8deval v \xc5\xa1olo kreativnega pisanja pri Mladinskem kulturnem centru in literarno delavnico pri Zvezi kulturnih organizacij Maribor. Nastopal je na samostojnih in skupinskih literarnih ve\xc4\x8derih (Maribor, Piran, Gradec, Ljubljana). Objavljal je v Ve\xc4\x8deru, Novi reviji, Dialogih, Primorskih sre\xc4\x8danjih, Sodobnosti, Mentorju, humoristi\xc4\x8dnih revijah Sr\xc5\xa1en, Pavliha, Osa, na radiu v Mariboru in Ljubljani, literarni reviji Locutio in na Locutio on-line.'